C 100/4
FI
Euroopan unionin virallinen lehti
16.3.2023
1.7 ETSK sitoutuu perustamaan ETSK:hon pysyvän ryhmän avoimine ja monialaisine koordinointimekanismeineen nuorisonäkökulman huomioon ottamiseksi ETSK:n työskentelyssä ja tutkimaan ja pohtimaan edelleen mahdollisia tapoja soveltaa EU-tason nuorisotestin konseptia työskentelyssään, jotta voidaan kehittää johdonmukainen lähestymistapa nuorten osallistumiseen ETSK:ssa.
1.7.1 Lisäksi ETSK kehottaa luomaan rakenteen, joka edustaa ja/tai johon osallistuu nuorisojärjestöjä kaikissa EU:n toimielimissä, ja/tai mahdollisesti Euroopan kiertotalouden sidosryhmäfoorumin kaltaisen sidosryhmäfoorumin, joka kuuluisi ETSK:n vastuulle.
Koska EU:n nuorisodialogi on Euroopan merkittävin osallistava prosessi, johon osallistuu päättäjiä ja nuoria keskustelemaan eri aiheista ja etsimään ratkaisuja yhdessä, voitaisiin toteuttaa lisätoimia tämän osallistavan mekanismin vahvistamiseksi esimerkiksi ottamalla käyttöön yhteishallintorakenne (13), jota ETSK johtaisi.
1.8 ETSK kehottaa vahvistamaan nuorten osallistumista päätöksentekoprosesseihin lainsäädäntöehdotusten ja aloitteiden laatimisesta aina täytäntöönpanoon, seurantaan ja jatkotoimiin.
Tätä lähestymistapaa on käytetty vuodesta 2021 lähtien EU:n valtuuskunnassa, joka osallistuu UNFCCC:n COP-kokouksiin, joissa valtuuskunnalla on vähintään yksi nuorison edustaja.
ETSK suosittaa painokkaasti, että EU:n muut valtuuskunnat omaksuvat samanlaisen toimintamallin ja ottavat huomioon sukupolvien välisen näkökulman.
1.9 Jotta voidaan vahvistaa ETSK:n omaa roolia poliittisten päättäjien, nuorisojärjestöjen ja nuorten välisen kuilun umpeen kuromisessa sekä jäsenvaltio- että unionitasolla, on ensinnäkin suositeltavaa perustaa avoin, jäsennelty ja merkityksellinen nuorten osallistumismekanismi lainsäädäntötyön tehokkaaksi koordinoimiseksi.
Tällainen olisi esimer­ kiksi nuorisopaneeli.
Toiseksi on tehtävä yhteistyötä nuorten ja nuorisojärjestöjen kanssa ja otettava nämä mukaan komitean työhön.
Lisäksi olisi toteutettava nuorten osallistumista koskevien hyvien käytäntöjen koordinointia ja vaihtoa kaikilla tasoilla ja kaikissa jäsenvaltioissa sekä entistä kohdennetumpia tiedotustoimia.
Erityisesti on vahvistettava suhteita kansallisiin nuorisojärjestöihin ja painotettava paikallisia nuorisohankkeita ETSK:ssa ja jäsenten keskuudessa.
1.10 Kun lisäksi otetaan huomioon nykyinen epävakaa geopoliittinen tilanne, on ratkaisevan tärkeää varmistaa nuorten osallistuminen kestävään kehitykseen, turvallisuuteen ja rauhan rakentamiseen.
ETSK suhtautuu myönteisesti äskettäin hyväksyttyyn nuorisotoimintaohjelmaan EU:n ulkoisessa toiminnassa ja aikoo antaa siitä oma-aloitteisen lausunnon vuonna 2023.
ETSK kehottaa niin ikään EU:ta tukemaan edelleen Länsi-Balkanin maita nuorten osallistumisen parantamisessa ja ottamaan huomioon koulutuksellisen liikkuvuuden positiivisen korrelaation nuorten yhteiskunnallisen ja poliittisen osallistumisen kanssa.
Sama periaate olisi otettava huomioon suhteissa Ukrainaan ja Georgiaan.
ETSK kehottaa vahvistamaan nuorisopolitiikkaan liittyvää yhteistyötä ehdokasvaltioiden kanssa.
1.11 ETSK pyrkii ottamaan nuorten äänen järjestelmällisesti huomioon lausunnoissaan, myös oma-aloitteissa lausunnoissaan ja valmistelevissa lausunnoissaan, joita annetaan vaihtuvien puheenjohtajavaltioiden tai muiden EU:n toimielinten pyynnöstä.
ETSK tekee erinomaisten suhteidensa ansiosta parhaansa saadakseen ne vakuuttuneiksi siitä, että näissä pyynnöissä olisi käsiteltävä nuoriin liittyviä näkökohtia.
2.
Tulevien vuosien painopiste: paremman – vihreämmän, osallistavamman ja digitaalisemman – tulevaisuuden rakentaminen yhdessä 2.1 ETSK korostaa, että on tärkeää lisätä nuorten tietämystä ja tietojen tasoa EU:n toimielimistä, toimintamekanismeista, toiminta-aloista, päivittäistä toimintaa koskevista konkreettisista esimerkeistä sekä nuorten henkilökohtaisen ja ammatillisen kehittymisen mahdollisuuksista.
Eurooppalaisten kokemustenvaihto- ja koulutusohjelmien (Erasmus+, DiscoverEU jne.)
määrää olisi lisättävä sekä paikallisesti että ulkoisesti.
Olisi myös lisättävä ohjelmia, joita valvotaan yhdessä muiden oppilaitosten kanssa asianomaisessa maassa ja ulkomailla.
ETSK edistää nuorisoon keskittyviä paikallistason aloitteita ja kannustaa ETSK:n jäseniä järjestämään niitä.
(13)
Euroopan neuvoston yhteishallintojärjestelmä.